Komission asetus (EY) N:o 1681/2001, annettu 22 päivänä elokuuta 2001, neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetun asetuksen (EY) N:o 174/1999 ja neuvoston asetuksen (ETY) N:o 804/68 soveltamista koskevista yksityiskohtaisista säännöistä siltä osin kuin on kyse jäsenvaltioiden ja komission välisistä tiedonannoista maito- ja maitotuotealalla annetun asetuksen (EY) N:o 1498/1999 muuttamisesta



Virallinen lehti nro L 227 , 23/08/2001 s. 0036 - 0037



Komission asetus (EY) N:o 1681/2001, annettu 22 päivänä elokuuta 2001, neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetun asetuksen (EY) N:o 174/1999 ja neuvoston asetuksen (ETY) N:o 804/68 soveltamista koskevista yksityiskohtaisista säännöistä siltä osin kuin on kyse jäsenvaltioiden ja komission välisistä tiedonannoista maito- ja maitotuotealalla annetun asetuksen (EY) N:o 1498/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 26 artiklan 3 kohdan, 30 artiklan, 31 artiklan 14 kohdan ja 40 artiklan, sekä katsoo seuraavaa: (1) Neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta 26 päivänä tammikuuta 1999 annetun komission asetuksen (EY) N:o 174/1999(3), sellaisena kuin se on viimeksi muutettuna asetuksella (EY) N:o 1370/2001(4), 1 artiklassa säädetään yleissääntönä, että sellaisten maitotuotteiden yhteisöstä viennin, johon haetaan tukea, edellytyksenä on vientitodistuksen esittäminen. Koska rasvattomaan maitojauheeseen voidaan soveltaa interventiotoimenpiteitä, sen sisämarkkinoiden tehokkaan hallinnon varmistamiseksi on tarpeen edellyttää vientitodistuksen pakollista esittämistä ja säätää, että jäsenvaltioiden on toimitettava kyseiset tiedot komissiolle. Tätä varten on syytä muuttaa neuvoston asetuksen (ETY) N:o 804/68 soveltamista koskevista yksityiskohtaisista säännöistä siltä osin kuin on kyse jäsenvaltioiden ja komission välisistä tiedonannoista maito- ja maitotuotealalla 8 päivänä heinäkuuta 1999 annettu komission asetus (EY) N:o 1498/1999(5), sellaisena kuin se on viimeksi muutettuna asetuksella (EY) N:o 732/2001(6). (2) On syytä korjata asetuksen (EY) N:o 174/1999 9 artiklassa oleva virhe. (3) Sakkaroosin osuutta ei oteta maitotuotteissa huomioon, jos maito-osuuden tuen perusmäärä vahvistetaan nollaksi. On syytä ulottaa tämä säännös koskemaan tapauksia, joissa maito-osuudelle ei ole vahvistettu tukea. (4) Uruguayn kierroksen GATT-sopimusten osana maataloudesta tehdyn sopimuksen(7), jäljempänä "maataloussopimus", mukaisessa lisäkiintiössä ilman vientitukea Yhdysvaltoihin suuntautuvan viennin lopullisten todistusten osalta ei vaadita vakuutta. Olisi syytä säätää vakuudesta, jotta kiintiön tosiasiallinen täyttyminen varmistetaan mahdollisimman hyvin ja jotta tässä tarkoituksessa myönnettävät todistukset todella käytetään. (5) Asetuksen 20 artiklassa tarkoitettuihin väliaikaisiin todistuksiin liittyvien vakuuksien yksinkertaistamiseksi on aiheellista mukauttaa väliaikaisten todistusten vakuutta ja täsmentää, että vakuutta sovelletaan lopullisiin todistuksiin. (6) Maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (EY) N:o 174/1999 seuraavasti: 1) Lisätään 1 artiklan 1 kohtaan toinen alakohta seuraavasti: "Ensimmäisestä alakohdasta poiketen vientitodistus on esitettävä aina vietäessä liitteessä I olevassa II ryhmässä tarkoitettuja tuotteita." 2) Korvataan 9 artiklan a alakohta seuraavasti: "a) 5 prosenttia CN-koodiin 0405 kuuluvalle tuotteelle;" 3) Korvataan 16 artiklan 3 kohdan toinen alakohta seuraavasti: "Sakkaroosin osuutta ei oteta kuitenkaan huomioon, jos 2 kohdan toisessa alakohdassa tarkoitetun maito-osuuden tuen perusmäärä vahvistetaan nollaksi tai jos sitä ei ole vahvistettu." 4) Korvataan 20 artiklan 2 kohdan toisessa alakohdassa ilmaisu "9 euroa" ilmaisulla "6 euroa". 5) Korvataan 20 artiklan 10 kohta seuraavasti: "10. Asianomaisen on haettava myös osittaisille määrille lopullista vientitodistusta ennen sen vuoden loppua, jolle väliaikaiset todistukset on annettu; vientitodistus annetaan hänelle välittömästi, ja 2 kohdassa tarkoitettua vakuutta korotetaan 9 artiklassa säädettyyn kokonaismäärään asti niiden määrien osalta, joille todistukset on annettu. Lopullista todistusta koskevan hakemuksen ja todistuksen 20 kohdassa on oltava seuraava maininta: 'Viedään Yhdysvaltoihin: asetuksen (EY) N:o 174/1999 20 artikla.' Lopulliset todistukset koskevat ainoastaan 1 kohdassa tarkoitettua vientiä. Lopulliseen todistukseen liittyvä vakuus vapautetaan, kun esitetään komission asetuksen (EY) N:o 1291/2000(8) 35 artiklan 5 kohdassa tarkoitettu todiste." 2 artikla Korvataan asetuksen (EY) N:o 1498/1999 9 artiklan ensimmäinen kohta seuraavasti: "1. joka työpäivä ennen kello kahdeksaatoista, lukuun ottamatta määriä, joiden osalta on haettu vientitodistuksia joko asetuksen (EY) N:o 174/1999 18 artiklan ja 19 artiklan 5 kohdan mukaisesti tai Uruguayn kierroksen osana tehdyn maataloussopimuksen 10 artiklan 4 kohdan mukaisten elintarvikeapuun liittyvien toimitusten toteuttamiseksi: a) maitotuotteiden vientitukinimikkeistön koodin ja määräpaikkakoodin mukaan jaotellut määrät, joiden osalta on haettu samana päivänä: i) asetuksen (EY) N:o 174/1999 1 artiklassa tarkoitettuja todistuksia, lukuun ottamatta kuitenkaan kyseisen asetuksen 17 artiklassa tarkoitettuja todistuksia (IDES-koodi 1); ii) asetuksen (EY) N:o 174/1999 17 artiklassa tarkoitettuja todistuksia (IDES-koodi 1); tarvittaessa tieto siitä, että todistushakemuksia ei ole jätetty; b) maitotuotteiden vientitukinimikkeistön koodin ja määräpaikan koodin mukaan jaotellut maitotuotteiden määrät, joille on haettu samana päivänä asetuksen (EY) N:o 174/1999 8 artiklassa tarkoitettuja väliaikaisia todistuksia, sekä tarjouskilpailuun osallistumisen määräpäivä ja tarjouskilpailuilmoitukseen merkitty tuotemäärä tai, jos tarjouskilpailun järjestää komission asetuksen (EY) N:o 800/1999 (1) 36 artiklan 1 kohdan c alakohdassa tarkoitetut puolustusvoimat eikä määrää täsmennetä, edellä mainitulla tavalla jaotellut arvioidut määrät (IDES-koodi 2); c) hakemuskohtaisesti maitotuotteiden vientitukinimikkeistön koodin ja määräpaikan koodin mukaan jaotellut maitotuotteiden määrät, joiden osalta asetuksen (EY) N:o 174/1999 8 artiklassa tarkoitettuja väliaikaisia todistuksia on lopullisesti annettu tai peruutettu, tarjouskilpailun järjestävä elin sekä väliaikaisen todistuksen päivämäärä ja määrä; d) tarvittaessa edellä b alakohdassa tarkoitettu tarjouskilpailuilmoitukseen merkitty tarkistettu tuotemäärä." 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä elokuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 193, 29.7.2000, s. 10. (3) EYVL L 20, 27.1.1999, s. 8. (4) EYVL L 183, 6.7.2001, s. 18. (5) EYVL L 174, 9.7.1999, s. 3. (6) EYVL L 102, 12.4.2001, s. 34. (7) EYVL L 336, 23.12.1994, s. 1. (8) EYVL L 152, 24.6.2000, s. 1.